Struves meridianbue

Struves meridianbue var astronomen Friedrich Georg Wilhelm von Struves prosjekt for nøyaktig å bestemme jordens form og størrelse. Christopher Hansteen (Norge) og Nils Haqvin Selander (Sverige) bisto Struve fra 1845 til avslutningen i 1855. Arbeidet besto i å måle vinkler i et stort antall målepunkter (trigonometriske punkter), etablere 10 basiser for å få inn skala og beregne posisjoner i 13 målepunkter ved astronomiske observasjoner mot stjerner.

Målingene pågikk over 40 år. Det var et viktig vitenskapelig arbeid, og 34 av de opprinnelige målepunktene er i dag på UNESCOs verdensarvliste.

 Oppmålingen 
Oppmålingen omfattet trianguleringspunkter på 265 steder i tre land, Norge, Sverige og Russland (i dag ti land). Arbeidet startet i 1816 og ble ferdig 40 år senere, i 1855. 

Punktene ligger langs en 282 mil lang bue som strekker seg fra Fuglenes i Norge (70º 40’11 N, 22º30 Ø), over Norrbottens län i Sverige, gjennom Finland, en russisk øy i Finskebukta, ned gjennom Estland, Latvia og Litauen og videre inn i Belarus og Moldova for å slutte i Izmail (45º 20 03 N, 30º Ø) ved Svartehavet i Ukraina.

Resultatet ble den første nøyaktige målingen av en stor del av en meridian. Dette gjorde det mulig å regne ut jordens størrelse og var et viktig steg i forskningen om jorden og for konstruksjon av kart. Samarbeidet om Struves meridianbue ble et eksempel på internasjonalt vitenskapelig samarbeid. I dag benyttes GPS for tilsvarende formål (landmåling, kartproduksjon).


 En del av verdensarven 
Den 15. juli 2005 ble 34 av de opprinnelige målepunktene erklært av UNESCO å tilhøre verdensarven. Alle de nevnte punktene har en eller annen markering; et hull i fjellet, en jernbolt, ei steinrøys eller en obelisk. Oppføringa oppfyller de kulturelle kriteriene II, III og VI.UNESCOs verdensarvsenter – Struves meridianbue

 Målepunktene som er innskrevet på UNESCOs verdensarvliste 
 Norge 

 Meridianstøtten på Fuglenes i Hammerfest. Representerer det nordligste målepunkt og var en av 13 steder hvor det ble foretatt astronomiske observasjoner.
 Fjelltoppen Lille-Raipas (Unna Ráipásaš) i Alta. Representerer ekspansjonsnettet ut fra Alta basis, som gjorde at de fikk en målestokk inn i målingen av vinkler, slik at man senere kunne beregne den faktiske lengde mellom målepunktene.
 Fjelltoppen Luvddiidčohkka (Lodiken) i Kautokeino. Representerer møtet mellom ekspansjonsnettet og hovedmålepunktene i trianguleringen.
 Fjelltoppen Muvravárri (Bealjášvárri) i Kautokeino. Representerer punktet hvor meridianbuenettet går ut av Norge og inn i Finland.

 Sverige 
 Pajtas-vaara (Tynnyrilaki) i Kiruna
 Kerrojupukka (Jupukka) i Pajala
 Pullinki (Pullinki) i Övertorneå
 Perra-vaara (Perävaara) i Haparanda

 Finland 
 Stuor-Oivi (Sm: Stuorrahanoaivi) i Enontekis
 Avasaksa (Sm: Aavasaksa) i Övertorneå
 Nedertorneå kyrka (Fi: Alatornion kirkko) i Torneå
 Puolalakka (Fi: Oravivuori) i Korpilahti
 Porlom II (Fi: Tornikallio) i Lappträsk
 Svartvira (Fi: Mustaviiri) i Pyttis

 Russland 
 Mäki-päälys (Mäkipäällys) på øya Hogland i Finskebukta i distriktet Kingisepp
 Hogland, Z (Gogland, Totsjka Z) nær ovenstående

 Estland 
 Woibifer (Võivere) i Väike-Maarja kommune
 Katko (Simuna) i Väike-Maarja kommune
 Dorpat (Tartu observatorium) i Tartu

 Latvia 
 Sestu-Kalns (Ziestu) i Sausneja
 Jacobstadt (Jekabpils) i Jekabpils

 Litauen 
 Karischki (Gireišiai) i Panėmunelis, Rokiškis kommune
 Meschkanzi (Meškonys) i Nemenčinė, Vilnius landkommune
 Beresnäki (Paliepiukai) i Nemėžis, Vilnius landkommune

 Belarus 
 Tsjupisjki (Tjupisjki) i Asjmjanski
 Lapaty (Lopaty) i Zelva
 Ossownitza (Osovnitsa) i Ivanovo
 Tsjekutsk (Sjtsjekotsk) i Ivanovo
 Ljeskavitsji (Ljaskovitsji) i Ivanovo

 Moldova 
 Rudy (Rudi) i Rudi

 Ukraina 
 Katerinivka (49°33'57"N 26°45'21"E)
 Felsjtin (Felsjtin) i Khmelnytskyj
 Baranivka (Baranovka) i Baranivka
 Stara Nekrasivka (Staraja Nekrasovka) i Nekrasivka

 Referanser 

 Eksterne lenker 

 UNESCO World Heritage Centre – Struve Geodetic Arc
 Miljøstatus i Norge: Struves meridianbue 
 Kartverket: Struves meridianbue 
 Miljøverndepartementet: Norske punkter på Struves triangelkjede
 FIG – Proposal to UNESCO for the Struve Geodetic Arc to become a World Heritage Monument
 Verdensarvsstedet Struves meridianbue hos www.kulturminnesok.no 

Kategori:Verdensarven i Europa
Kategori:Verdensarven i Ukraina
Kategori:Verdensarven i Litauen
Kategori:Verdensarven i Sverige
Kategori:Verdensarven i Finland
Kategori:Verdensarven i Norge
Kategori:Kulturminner i Hammerfest
Kategori:Kartografi